Рифкать Имаев

Рифкать Имаев, Рифкать Гаян улы Имаев (1948 елның 12 феврале, СССР, РСФСР, ТАССР, Балык Бистәсе районы,  Татар Казаклары – 2022 елның 5 марты, РФ, ТР, Түбән Кама) Танылган шагыйрь Рифкать Имаев вафат. Татарстан Язучылар берлеге – шагыйрь, Татарстан Язучылар берлеге (2008 елдан) һәм Түбән Каманың «Кама таңнары» әдәби берләшмәсе әгъзасы. Татарстан Язучылар берлегенең Саҗидә Сөләйманова исемендәге әдәби премиясе лауреаты (2016).

1969―2009 елларда «Түбәнкаманефтехим» берләшмәсенең өлкән аппаратчысы, Татарстанның атказанган химигы (2005).

 Тәрҗемәи хәле 
1948 елның 12 февралендә Татарстан АССР Балык Бистәсе районы  Татар Казаклары авылында колхозчы гаиләсендә беренче бала булып туа. Котлы Бөкәш урта мәктәбен, Түбән Кама шәһәренең 44нче техник училищесын (1969) тәмамлаган. 

1967 елдан башлап Рифкать Түбән Кама шәһәрендә яши. Түбән Кама аның күз алдында төзелә. Шәһәрнең 44нче техник училищесын тәмамлап, 40 ел «Түбәнкаманефтехим» берләшмәсендә өлкән аппаратчы булып эшли. 1986 елда Хөрмәт Билгесе ордены белән бүләкләнә, 2005 елда Татарстан Республикасының атказанган химигы дигән мактаулы исемгә лаек була.

2022 елның 5 мартында 75 нче яшендә вафатТанылган шагыйрь Рифкать Имаев вафат. Татар-информ, 5.03.2022. Балык Бистәсе районы Татар Казаклары авылында җирләнгән  Гомере буе шигырь язды. Туган як .

 Иҗаты 

1968 елда Түбән Камада «Кама таңнары» әдәби берләшмәсе оеша. Рахмай Хисмәтуллин, Айдар Хәлим, Әхмәт Гадел, Мөхәммәт Шәйхи, Разил Вәлиев, Фәннур Сафин һ. б. катнашкан иҗат дөньясына яшь шагыйрь Рифкать Имаев та килеп кушыла. Рифкатьнең шигырьләре Түбән Камада һәм Татарстанда чыга торган татарча газета-журналларда һәрдаим басылып килә.

Иҗатына моңсулык хас. Бер шигыре «Моңсулык» дип тә атала. 

Гел нидер булып тора, 
Күңелләр тулып тора. 
Моңлы бала булгангадыр, 
Күңелем сулып тора. 
Вакыт үткән саен, Рифкать Имаевның шигъри диапазоны киңәя. Табигать, кеше фәлсәфәсе, мәхәббәт, туган як, милләт темасы янына сатирик шигырьләре дә өстәлә. Җәмгыятьтәге ямьсез күренешләр: ялагайлыкны, комсызлыкны, кеше хәленә керә белмәүне, илне басып алган алдашуны, ришвәтчелекне тәнкыйтьли, нәфрәт утында көйдерә. Яшәү мәгънәсен эзлиРәсимә Нәбиуллина.  Шигырьләрендә яшәү мәгънәсен эзли. «Электрон Түбән Кама» гаммәви мәгълүмат чарасы, 09.02.2018.

Шагыйрьнең язу стиле халыкчан, гадилеге, эчке җылылыгы, ихласлыгы белән аерылып тора. Иҗатына туган җиргә мәхәббәт, дөнья иминлеге, телебезгә, хезмәткә, өлкәннәргә, кешеләргә ихтирам һәм тирән моң сеңгән Р. Медетова.  Иҗатында – туган җиргә мәхәббәт. «Туган як», 11.12.2018.

Шигырьләре аһәңле, төзек, табигый сурәтләргә бай. Каләмдәшләре аңа «есенинчы» дип мөһер дә сукканнар. https://ok.ru/profile/582212982675/statuses/154612652480659. Китаплары күп түгел: биш җыентыгы нәшер ителгән (соңгысы – «Уйлы көнем»).


 Бүләкләре, мактаулы исемнәре 
 1986 – Хөрмәт Билгесе ордены
 2005 – Татарстан Республикасының атказанган химигы
 2016 – Саҗидә Сөләйманова премиясе (кызыксындыру премиясе) ― «Агымсу» китабы өченРустам Сафин.  Нижнекамцы стали лауреатами литературной премии им. С. Сулеймановой. Нижнекамская телерадиокомпания («НТР»), 8.11.2016Наиля Ахунова Б. Вайнер. Лауреат премии им. С. Сулеймановой. Стихи.ру

 Гаиләсе 
Хатыны, ике улы, дүрт оныгы.

 Искәрмәләр 

 Сылтамалар 

 Факил Сафин.   Имаев Рифкать. Татарстан Язучылар берлеге
 Факил Сафин.  Гамьле кеше, ямьле шагыйрь. tatkniga.ru

 Әдәбият 
 Рифкать Имаев. «Кама таңнары», 2016 ел, № 4, 23нче бит.

 Моны да карагыз 

Төркем:Татар шагыйрьләре
Төркем:Татарстан шагыйрьләре
Төркем:Шәхесләр:Түбән Кама
Төркем:Татарстан язучылар берлеге әгъзалары
Төркем:Татарстанның атказанган химиклары
Төркем:Саҗидә Сөләйманова премиясе лауреатлары